DA Den Europæiske Unions Tidende C 78/28

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Moussières-tilladelsen«)

(EØS-relevant tekst)

(2007/C 78/16)

Ved ansøgning modtaget den 2. juni 2006 har virksomheden Celtique Energie Petroleum Ltd, hvis hovedsæde er beliggende 15, Beechwood Road, Beaconsfield, HP9 1HP, Bucks (Det Forenede Kongerige), for et tidsrum af fem år anmodet om eksklusiv tilladelse til efterforskning af flydende eller gasformige kulbrinter, benævnt »Moussières-tilladelsen«, for et areal på omkring 3 747 km2, beliggende i en del af departementerne Ain, Savoie, Haute Savoie og Saône-et-Loire.

Perimeteren for det område, som omfattes af denne tilladelse udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

Toppunkter Længdekreds Breddekreds A 3,30 gr Ø 51,70 gr N B 4,00 gr Ø 51,70 gr N C 4,00 gr Ø 51,30 gr N D 3,90 gr Ø 51,30 gr N E 3,90 gr Ø 50,80 gr N F 3,50 gr Ø 50,80 gr N G 3,50 gr Ø 51,00 gr N H 3,30 gr Ø 51,00 gr N

Området omfattet af denne ansøgning er delvist beliggende inden for det areal, der er omfattet af Lons-le-Saunier-tilladelsen (offentliggjort i EUT C 163 af 14. juli 2006), for hvilket udbudsrunden er afsluttet, og delvist uden for. Denne udbudsbekendtgørelse omfatter alene området uden for det areal, der er omfattet af ovennævnte tilladelse. Perimeteren for dette område udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

Toppunkter Længdekreds Breddekreds A 3,30 gr Ø 51,50 gr N B 3,40 gr Ø 51,50 gr N C 3,40 gr Ø 51,60 gr N D 3,70 gr Ø 51,60 gr N E 3,70 gr Ø 51,70 gr N F 4,00 gr Ø 51,70 gr N G 4,00 gr Ø 51,30 gr N H 3,90 gr Ø 51,30 gr N I 3,90 gr Ø 50,80 gr N J 3,50 gr Ø 50,80 gr N K 3,50 gr Ø 51,00 gr N L 3,30 gr Ø 51,00 gr N

Indgivelse af ansøgninger.

Ansøgeren, der indgav ansøgningen benævnt Moussières-tilladelsen, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 3, 4 og 5 i dekret 95-427 af 19. april 1995 (med ændringer) om udvindingsrettigheder (Journal officiel de la République française af 22. april 1995).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 95-427 af 19. april 1995 (med ændringer) om udvindingsrettigheder.

Konkurrerende ansøgninger stiles til ministeren for minedrift på nedenstående adresse. Der vil blive truffet afgørelse angående ansøgningen om Moussières-tilladelsen og de konkurrerende ansøgninger senest to år efter den dato, hvor de franske myndigheder modtog den nævnte ansøgning, dvs. senest den 2. juni 2008.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i »code minier «og dekret nr. 95-696 af 9. maj 1995 (med ændringer), med titlen »l'ouverture des travaux miniers et à la police des mines «(Journal officiel de la République française (den franske statstidende) af 11. maj 1995).

Yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 boulevard Vincent Auriol, Télédoc 133, F-75703 Paris Cedex 13, (tlf. (33) 144 97 23 02, fax (33) 144 97 05 70).

De ovennævnte love og regler findes på Légifrance på adressen:

http://www.legifrance.gouv.fr

(1) EFT L 164 af 30.6.1994, s. 3.